
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TURTO INVESTAVIMO IR UŽDAROSIOS AKCINĖS BENDROVĖS „ŠAKIŲ VANDENYS“ ĮSTATINIO KAPITALO DIDINIMO
2011 m. gruodžio 20 d. Nr. T-268
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 19 str. 1 d. 2 p. ir 2 d., 19-1 str., Akcinių bendrovių įstatymo (Žin., 2000, Nr.64-1914; 2003, Nr.123-5574) 20 str. 1 d. 14 p., 45 str. 3 ir 5 d., 49 str., Vyriausybės 2007 m. liepos 4 d. nutarimu Nr. 758 (Žin., 2007, Nr. 80-3275) patvirtintu Sprendimo investuoti valstybės ir savivaldybių turtą priėmimo tvarkos aprašu,  Vyriausybės 2007 m. birželio 6 d. nutarimu Nr. 567 (Žin., 2007, Nr. 67-2617) patvirtintų Valstybės ir savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių 19.1 p. bei atsižvelgdama į UAB „Marijampolės nekilnojamojo turto agentūra“ 2011 m. spalio 20 d. Nepiniginio įnašo vertės nustatymo pažymą Nr. M 11-12-01, nusprendžia:

1. Perduoti uždarajai akcinei bendrovei „Šakių vandenys“ kaip nepiniginį įnašą rajono savivaldybei nuosavybės teise priklausantį priede nurodytą turtą, kurio bendra nepriklausomo turto vertintojo nustatyta rinkos vertė – 8 800 000 (aštuoni milijonai aštuoni šimtai tūkstančių) litų.  


2. Padidinti uždarosios akcinės bendrovės „Šakių vandenys“ įstatinį kapitalą rajono savivaldybės nepiniginiu įnašu - 8 800 000 (aštuoniais milijonais aštuoniais šimtais tūkstančių) litų, išleidžiant 8 800 000 (aštuonis milijonus aštuonis šimtus tūkstančių) paprastųjų vardinių 1 (vieno) lito vertės akcijų. Naujai išleidžiamų akcijų emisijos kaina lygi jų nominaliai vertei. Visos išleistos naujos emisijos akcijos priklauso rajono savivaldybei.

3. Įgalioti rajono savivaldybės administracijos direktorių pasirašyti akcijų pasirašymo sutartį ir nepiniginio įnašo perdavimo-priėmimo aktą. 

4. Pavesti uždarosios akcinės bendrovės „Šakių vandenys“ direktoriui parengti įstatų naują redakciją ir juos pateikti tvirtinti  rajono savivaldybės administracijos direktoriui bei įregistruoti Juridinių asmenų registre.

